
Sărbătoarea limbii române la Mănăstirea Brâncoveanu-Sâmbăta de Sus,  31 
august 2016, organizată de revista româno-canado-americană STARPRESS 
 
 
de prof. RODICA P CALOTA 
Ziua Limbii Române, dedicată, în acest an, poetului, criticului literar şi membrului 
titular al Academiei Române, George Coşbuc, de la a cărui naştere se împlinesc 150 de 
ani(1866-2016), a fost sărbătorită împărăteşte, în data de 31 august 2016, la Mănăstirea  
Brâncoveanu-Sâmbăta de Sus,  în  amfiteatrul Academiei  de  Spiritualitate, Cultură, 
Artă, Ştiinţă, la a cărei ridicare a purces  Înalt Prea Sfinţitul Mitropolit Antonie 
Plămădeală  – este vorba de o clădire cu aproximativ 70 de camere, respectiv 130 de 
locuri la cazare şi un amfiteatru cu o capacitate de 150 locuri – a fost ca în acest spaţiu 
să poată fi primiţi, găzduiţi şi serviţi oameni din afară, care în dorinţa lor de studiu şi 
retragere să se poată bucura de condiţiile oferite de mănăstire, de materialul ştiinţific 
necesar studiului pus la dispoziţie de bibliotecă, precum şi de atmosfera propice 
studiului oferită de cadrul natural, aşa cum putem afla şi din acest fragment de 
discurs: „(…) socotind că Biserica trebuie sa joace un rol important in viaţa religioasă, 
socială şi culturală din vremea noastră şi pentru viitor, am hotărât să continuăm în 
afara incintei mânăstirii o clădire nouă, cu rosturi bine stabilite. 
Am numit-o „ARHONDARIC ŞI CHILII”, din aceasta văzându-se şi rostul ei: să 
adăpostească monahi, închinători, vizitatori. Pentru a preciza si mai bine rostul 
acestor chilii, am avut in vedere ca această clădire să aibă şi o destinaţie mai specială, 
şi mai înaltă, să fie adică un centru de spiritualitate şi de cultură religioasă pentru cât 
mai mulţi vizitatori. ... Ea se va numi „ACADEMIA DE LA SÂMBĂTA” în sensul că va fi 
un loc în care se vor organiza conferinţe, simpozioane şi alte întâlniri româneşti şi 
internaţionale. Pentru aceasta vor exista suficiente locuri de cazare şi o modernă sală 
de conferinţe. Temele care vor putea fi dezbătute vor cuprinde un spectru larg de 
preocupări: spiritualitate, cultura, arte, ştiinţe. Acestea vor fi înscrise chiar pe 
frontispiciul academiei.” (Extras din cuvântarea Î.P.S. Sale Dr. Antonie 
Plămădeală, Mitropolitul Ardealului, rostită la Sibiu, 3 august 1997 ) 
 
Aici, alături de românii de pretutindeni, am participat , ca invitat, la manifestările 
culturale organizate cu prilejul Zilei Limbii Române, constând în: 
Marti 30 august 2016 
         -  La IZVORUL părintelui ARSENIE BOCA  /  ORA 19  00’– Recitari  
poezii / "Părinte ARSENIE BOCA …" susţinute de scriitoarea Ligya 
Diaconescu şi scriitorul Florin T. Roman  (compoziţii proprii ) şi recitări 
din clasicii literaturii române - actriţa Doina Ghiţescu,  colorate 
cu momente muzicale interpretate de  Gheorghe Cărbunescu - din 
Rm.Vâlcea, cu binecuvântarea părintelui Constantin Mateescu - 
preşedintele Ligii Scritorilor -Filiala Rm.Valcea, care a susţinut şi  o 
scurtă  cuvântare.  
 
Miercuri 31 august 2016 
-Lansarea antologiei »Limba noastră cea română »(fragmente din operele 
scriitorilor prezenţi în antologie) ; 
-Susţinerea alocuţiunii « Alteţea Sa Regală, Limba Română »de către doamna profesor 
universitar Anca SIRGHIE din Sibiu şi Canada; 
-Prezentări şi lansări de carte ale unor scriitori români din diaspora : Melania Rusu 
Caragioiu din Montreal / Canada -« Glia de aur », Florin T. Roman din Arad -
«Elegii si nostalgii »,  Gina Agapie-Buzău - « Zidul de zăpadă », Nicoleta Claudia 
Drăgan Bucşă-Braşov - « Petale de rouă în dar » ; 
-Înmânarea diplomelor Revistei STARPRESS 2016 ; 
-Prânzul duhovnicesc; 
-Serata literarăşi ospăţul românesc la poale de Făgăraş ; 
-Focul de tabără. 
Toate aceste sublime manifestări au fost legate de interpretarea textelor de către actriţa 
renumita,  plină de har, Doina Ghiţescu dar şi piesele muzicale interpretate cu talent 
de dl Gheorghe Cărbunescu, pe versurile poetului nepereche, Mihai Eminescu, dar şi 
romanţe din repertoriul naţional, plămădite  sub faldurile ocrotitoare de lumină 
pietroasă ale munţilor Făgăraş,  dar însoţite de  pioasa recunoştinţă adusă celor trei  
împăraţi ai spiritului: spiritul voievodului martir Constantin Brâncoveanu, ctitorul  
impunătoarei zidiri, spiritul ieromonahului Arsenie Boca, fost stareţ al mănăstirii,  cel 
numit de Parintele Dumitru Staniloae  "Ctitor de frunte al Filocaliei româneşti",  
prilejuindu-ne reamintirea unui citat din biblie: "Cât de frumoase sunt pe munţi 
picioarele trimisului care vesteşte pacea, a solului de veste bună, care dă de 
ştire mântuirea." (Isaia 52, 7) şi spiritul românismului ortodox, prin prezenţa 
românilor din diaspora, veniţi să celebreze acest eveniment, la invitaţia 
doamnei director general al S.C. Starpress SRL şi al Revistei internaţionale 
româno-canado-americane “STARPRESS”, membră a Clubului de Presă 
Transatlantic şi fondatoare a AJRP-Asociaţia Jurnaliştilor Români de 
Pretutindeni, Ligya Diaconescu, dar şi din voinţa arzătoare de a menţine 
aprinsă  flacăra limbii române. 
În pofida vicisitudinilor la care este supus destinul uman, doamna  Ligya Diaconescu a 
pus mai presus de problemele personale, soarta limbii strămoşeşti, sacrificându-şi 
liniştea pentru a organiza această întâlnire, la doar două zile de la funeraliile soţului 
defunct, dovedind respect şi responsabilitate faţă de un asemenea act de cultură şi faţă 
de participanţi, dar şi  marea pasiune şi putere de sacrificiu a domniei sale, faţă de 
menirea ce i-a fost încredinţată pe acest pământ, gest care ne-a reamintit sacrificiul 
iluştrilor noştri predecesori pentru  ca “dreptcredinciosul” neam românesc să 
dăinuiască. 
În deschiderea manifestărilor, scriitoarea Ligya Diaconescu a dat cuvântul 
scriitorului George Echim care a citit mesajul adresat de preşedintele LIGII 
SCRIITORILOR ROMANI - Alexandru Florin Ţene, care din motive obiective în 
acest an nu a putut participa la sărbatorirea Zilei Limbii Române la Mănastirea 
SAMBATA de SUS dar care este prezent cu gândul şi cuvântul scris , împreună cu 
scriitoarea Titina Nica Ţene. 
Despre slava sufletului românesc vorbeşte renumitul profesor filolog Ion 
Topolog, care citeşte poezii din creaţia scriitoarelor Ligya Diaconescu şi Mariana Popa, 
afirmând că acestea sunt intr-adevar poezii româneşti şi nu versificaţii, scrise cu talent 
şi trăiri emoţionante. 
 Părintele Constantin Mateescu - preşedintele Ligii Scritorilor -Filiala Rm.Vâlcea, 
a vorbit despre importanţa sărbatorii şi sustinerea organizării unor astfel de 
manifestări, pentru a nu ne pierde cultura şi identitatea românească. 
Tot despre slava sufletului românesc vorbeşte elocvent, în articolul domniei sale ”Ce 
faceţi cu sufletul românesc?”, publicat de ”Condeiul ardelean”, editat de SC Tracia SRL 
Sfântu-Gheorghe, jud. Covasna, domnul avocat George G. Echim, membru 
fondator al mai multor asociaţii şi fundaţii de interes social şi literar, autor, 
colaborator, membru fondator şi redactor al Revistei de cultură ”Ritmuri  
Braşovene” şi al revistei trimestriale de poezie”Claviaturi”, a cărui bogată 
activitate publicistică ne demonstrează nu doar preocuparea pentru cultivarea limbii 
române, ci şi o responsabilitate civică superioară pentru îndrumarea tinerilor pe calea 
îngustă, dar sclipitoare a moralei în artă, dar şi în viaţă. Plecând de la eseul cu titlul 
”Zece comandamente ale lui Mihai Eminescu faţă de starea Naţiunii Române », (Dr. 
Mircea Frenţiu, Blaj, publicat în Bilunarul de atitudine şi cultură “Condeiul ardelean “, 
Anul XI, Serie Nouă –Nr. 303, din 15-28 ianuarie 2016, p. 11), geniul eminescian este 
pus în slujba Sufletului Românesc, poetul izbutind  astfel să rămână viu, mai viu decât 
mulţi “vii-morţi spiritual”, întrucât, la distrugerea sufletului unui neam participă nu 
doar faptele unor”cozi de topor”, ci şi nefaptele-inacţiunile, nepăsarea, ignoranţa, iar cei 
care lucrează la distrugerea elementelor identitare ale fiinţei naţionale săvârşesc o crimă 
împotriva umanităţii: ”Umanitatea a trăit şi este normal să trăiască  cu respectarea, 
măcar minimală, a regulilor şi legilor firii, a identităţii, libertăţii şi demnităţii fiinţei 
umane, a comunităţilor naţionale, fără a se permite să se uzeze abuziv de tăvălugul 
mondializării; ţinând seama de principiile de viaţă general cunoscute, acceptate şi 
acceptabile, printre care unitatea în diversitate”, îşi argumentează dl George Echim 
punctul de vedere, fortificându-l cu afirmaţia inerentă unei conştiinţe neaoşe româneşti, 
chiar universale:”Fără existenţa, întreţinerea şi afirmarea, fără trăirea şi manifestarea 
ideii de patriotism şi a sentimentului patriotic, Sufletul Românesc este lipsit de 
conţinut”. Tot la consistenţa (inconsistenţa actuală) a sufletului românesc conduc şi 
citatele următoare, al căror mesaj pătrunde şi circulă ca moleculele de hidrargir în 
suflet, de unde pleacă prin  vene:”(...) lumânarea sufletului nostru încă nu s-a stins, căci 
au mai fost şi-alţi bărbaţi de seamă care-au ştiut să ne vorbească nu doar de bucurie, ci 
chiar de fericire, pe care-au înţeles-o, de la daci citire, ca jertfă de sine şi de bucurie a 
morţii, de care nu au parte, fireşte, decât aceia care cred cu-adevărat  în sufletul 
nemuritor”, iar gândirea carteziană nu dă greş nici în alegerea următorului citat, ca 
schelă a edificiului argumentaţiei:”(...) şi dacă  Sufletul Românesc are o bună parte 
cugetătoare, speculativă, cum a dovedit-o de-a lungul ultimelor două milenii de dreaptă 
credinţă, atunci, în ciuda vremurilor grele care s-au abătut din nou asupra noastră, 
sufletul acesta ar putea fi trezit la nemurire, prin vorbe frumoase, prin epode, prin 
meditaţii şi prin rugăciune.” Nu întâmplător am ales să folosesc drept concluzie motto-
ul care ne atrage atenţia şi simpatia, chiar admiraţia pentru virtuţile unui neam 
deosebit, care a supravieţuit sub pavăza credinţei sale: ”În pofida a tot ceea  ce ne-a fost, 
ne este şi se pare că ne va mai fi împotrivă, , NOI am fiinţat şi vom fiinţa, spre 
dezamăgirea, regretul şi chiar disperarea unora...”, mesaj mesianic, al 
cărui optimism trebuie şi merită să fie frecventat. Acest articol ne-a fost 
dăruit de autor la serata literară , găzduită de Casa de vacanţă şi creaţie 
Mariana şi Ovidiu Popa din Vistişoara. Gazdele ne-au copleşit cu 
ospitalitatea, frumuseţea locului amenajat în scopul delectării şi relaxării 
invitaţilor, primirea oaspeţilor cu pâine şi sare de către amfitrioni, 
costumaţi tradiţional, care ne-au oferit o cină copioasă cu feluri de mâncare 
tradiţională, pregătită cu grijă şi multă pricepere. 
Nu a fost neglijată nici hrana spirituală, fiecare primind, la introducerea în grădina 
fermecată, un poem scris de dna Mariana Popa sau de dna Ligya Diaconescu, precum şi 
câte un aforism ca desert, din bogata carte a înţelepciunii populare româneşti. Eu am 
nimerit un poem al doamnei Ligya Diaconescu, « Trăire », care m-a impresionat prin 
forţa spunerii, cu precădere în versurile : « Băteam în pragul casei, cu drumuri 
prăfuite/Şi hainele din mine erau mai cenuşii/Şi mă-ntrebam de, oare,-mi vei 
recunoaşte gândul/Când sufletele noastre sunt oarbe şi târzii. » Puţini creatori simt , pe 
pielea şi în carnea lor,în toată fibra, măreţia, dar şi responsabilitatea purtării hainelor ce 
ni s-au dat, asceza pe care o presupune arta, rigoarea acestor drumuri prăfuite pentru a 
ne şlefui sufletele, doar ştim cât de îngustă e calea către astre, atât de aspră şi de 
îngustă... încât unii nici n-o observă, iar alţii o ignoră. Pe această cale a construit dna 
Ligya Diaconescu scara pe care să urce cultura şi inteligenţa românească la nivelul la 
care se află acum , iar manifestările prilejuite de voinţa trancenderii românismului 
poartă amprenta domniei sale şi constituie un brand naţional şi internaţional, prin 
participarea multor români din diaspora. 
Ne-au  încântat şi delectat cântand şi scriitorul, avocatul George Echim, 
 într-un minunat costum popular, actriţa Doina Ghiţescu,  cântaretul 
Gheorghe Cărbunescu, profesorul Ion Topolog dar şi minunata 
noastră gazdă, Ovidiu Popa. 
Au citit din creaţiile personale scriitorii Olimpia Sava din Galaţi, Nadia Urian din 
Bistriţa, Florin T. Roman din Arad,Victoria  Fătu Nalaţiu din Bistriţa, Tudosia 
Lazăr din Ivesti - Bucceşti / Galaţi , Mariana Popa din Braşov, Ligya 
Diaconescu din Rm.Valcea & Toronto, Melania Rusu Caragioiu din 
Montreal, Rodica P. Calotă - Tg. Jiu , George Echim din Braşov , SORIN RADU  
CHIOREAN-Alămoreanu -  Brasov  etc. 
Focul de tabără a încheiat apoteotic un episod din această magnifică « trăire » a faptelor 
de limbă românească, în dumbrava transformată în altar de meditaţie şi trăiri distilate la 
cele mai înalte temperaturi spirituale, astfel încât nu puteam să nu apreciem versurile şi 
muzica unui nou imn românesc, compus de dl academicianul dr.ing. Adrian Toader 
Williams, care ne-a citit din creaţiile sale şi în amfiteatrul academiei, la deschiderea 
festivităţii. 
Bineînţeles că nu puteam încheia fără să ne manifestăm gratitudinea faţă de 
organizatori şi gazde, prin cântec şi recitări , fie ele în limba maternă sau franceză, 
fiindcă într-adevăr, nimeni nu a regretat nimic, deci febra lui « Je ne regrette rien » a 
convins auditoriul că avem dreptate să fim solidari pentru o cauză nobilă şi să recităm, 
în limba latină, versuri ale marelui nostru poet, Mihai Eminescu : « Somnolente 
avicellae/Atque nidos congregarunt/In ramulis ocultarunt/Noctem bona ! »şi altele. 
Am răsfoit cărţile primite în dar de la colegii mei de breaslă şi am constatat că mă pot 
hrăni vreme îndelungată cu frumuseţea gândurilor şi sentimentelor, cu utilitatea 
informaţiilor cuprinse în ele şi, eclectic, am decis ca unele dintre ele să fie împărtăşite, 
să se bucure şi cititorul. Discretă şi elegantă sufleteşte , doamna Victoria Fătu 
Nalaţiu, poetă, prozatoare, dramaturg, pictoriţă, pasionată de haiku, apreciată de 
multe personalităţi literare, printre care şi criticul literar Alex Ştefănescu, premiată la 
diferite concursuri internaţionale din mi-a atras atenţia cu o carte de aforisme traduse 
în trei limbi europene, « Frumuseţe răpitoare într-alt cer de poezie », carte care a 
obţinut « Menţiune specială » din partea juriului Concursului Internaţional Corona din 
Italia, şi din care am ales să citez capitolul II, întrucât conţine definiţii pertinente şi 
cuprinzătoare ale unor etape de formare a tinerilor şi nu numai : Informare: 
Libraries deepen the wells in the 
rainbow necklance. 
Books are made of rainfall, their shape 
are modified by star-eyes. 
Books are sunrays kneaded in the 
word-bread. 
All open books get any morning 
dressed in a child laughter. 
A book tames the quietness and pull 
out of the shandow the errants. 
Reading, you easily slip into the sun 
boats and drink the nectar of bliss. 
You, the reader, value the dreams 
growing up in the deeds' flight ! 
Open a book even in your dream, and 
deathless wings you'll get. 
Bibliotecile adâncesc fântânile în salba 
curcubeului. 
Cărţile-s din ploi, iar forma lor o 
schimbă ochii stelelor. 
Cărţile sunt razele de soare frământate 
în pâinea cuvintelor. 
Cărţile deschise îmbracă dimineaţa cu 
râs de copil. 
Cartea îmblânzeşte tăcerile şi îi trage 
din lăcaşul umbrelor pe cei rătăciţi. 
Citind, aluneci uşor în bărcile 
Soarelui, bei nectarul fericirii 
Cititorul preţuieşte visele ce cresc in 
fapte de zbor. 
Să deschizi şi-n vis o carte şi - ţi cresc 
aripi făr'de moarteRecherche: 
Le biblioteche scavono fontani nella 
colanna dell' acrobaleno. 
I libri ci sono dai piovi, la loro forma 
la cambiano gli occhi delle stelle. 
I libri ci sono le radici del sole 
impastato nel pane delle parole. 
I libri aperti vestano la mattina con un 
riso giovenile. 
Il libro dona i tranquilli e tira nella 
assa delle ombre quelli smarriti. 
Leggendo scivoli facilmente nelle 
barche del Sole, bevi dal nettaro della 
felicità. 
Il lettore aprezza i sogni che si alzano 
in fatti di volo. 
Apri anche in sogno un libro e ti 
cresceneranno alli eterni. 
Les bibliothèques approfondissent les 
puits dans le collier de l'arc-en-ciel. 
Les livres nous sont des pluies et les 
yeux des étoiles les changent de 
forme… 
Les livres sont des rayons de soleil 
pétris dans le pain des mots. 
Les livres ouverts habillent les aubes 
au sourire d'enfant …1* 
Le livre apprivoise les silences et fait 
sortir de la demeure des ombres les 
égarés. 
Grâce à la lecture, on glisse facilement 
dans les kayacs du Soleil et on boit 
l'ambroisie de la félicité. 
Le lecteur aime les rêves qui se 
dressent dans les envols… 
Si on ouvre un livre dans le rêve, il 
nous pousse des ailes éternelles. 
O altă doamnă a scrisului românesc, Nadia Linul Urian, o profesoară din Cristeştii 
Ciceului, care a cucerit inimile italienilor, obţinând Menţiunea de onoare Intr-un 
concurs de literatură, ca şi antecesoarea sa,m-a captivat cu mireasma unui stil nealterat 
de zorzoanele stilistice sau de concepţie , ca să nu mai vorbim de grobianismul, de 
vulgaritatea unor pseudocreatori contemporani.  Aşa cum o descrie  un coleg de-al său, 
prof. Nicolae Feier în « Predoslovie la un buchet de flori de câmp »,  « Nadia Linul Urian 
are un farmec aparte al povestirii, care vine din preaplinul unei inimi curate de dascăl, 
racordat la valorile clasice ale învăţământului românesc transilvan, cultivat cu 
meticulozitate, cu perseverenţă şi cu rezultate absolut remarcabile în Şcolile năsăudene, 
valori care, din nefericire, se pierd acum. » Autoarea prezintă coerent şi autentic « satul 
românesc, tradiţiile sale, viaţa sa unică şi inconfundabilă, ocupaţiile tradiţionale şi 
moravurile sale, în raport cu morala creştină ortodoxă... » pentru că « Aşa sunt cărţile 
Nadiei Linul Urian. Portrete de oameniplini de frumuseţe şi har, prin care străbate 
lumina, sau, în opoziţie, suflete opacizate de tina păcatelor. Citiţi doar Cânepa şi vedeţi 
cum se străduieşte autoarea să îndese în desaga neuitării terminologia, ştearsă de tot din 
memoria colectivă a românilor, legată de această esenţială ocupaţie a femeii de la sat, 
care poseda o adevărată industrie casnică a confecţiilor vestimentare tradiţionale 
româneşti : meliţă, urzoi, stative, drâglă, sucală, iţe, nevedire, hecelă, bgileală etc., 
etc. » M-am convins uşor de acest lucru, parcurgând conţinutul  cărţii « Mama Ioana »,  
savurând textele povestirilor « Sâdor », pe care autoarea ni l-a şi citit la serata literară, 
« Oala de lut », « În veci », « Împărăteasa cu căruţul din lemn », « Prostia », « Bunica », 
ultimele două amintindu-mi, pregnant, pe inegalabilul povestitor, Ion Creangă, fiecare 
text  lăsând, la final, un spaţiu apodictic pentru meditaţie. 
Tot în registrul formator ludic se înscriu şi poemele doamnei Olimpia Sava,  din Galaţi, 
prezentă în numeroase antologii naţionale şi internaţionale, despre a cărei personalitate 
multiplă găsim referinţe în « Monumentul cărţii şi ucenicia cuvântului », « Întâlniri 
semnificative » (Cezarina Adamescu), « Cu alte cuvinte » (Mihaela Rotaru),  « Şi la 
Tecuci nasc oameni » (Vasile Ghica),  « Monografia comunei Iveştii » (Nicolae Stanciu 
Buciumeni), « Galaţiul în spaţiul cultural naţional » (Ilie Zamfir), prezentată ca 
scriitoare cu un dezvoltat simţ civic şi bun-gust, iubitoare de copii, cărora le-a dedicat 
majoritatea scrierilor domniei sale. Am ales, spre exemplificare, câteva versuri din 
volumul « Învârtind cuvintele », operaţiune executată de autoare întocmai unui 
prestidigitator, care îşi invită spectatorii la realizarea numărului râvnit, într-o 
complicitate seducătoare : 
« Dragii mei, nespus îmi place 
Să învârt cuvinte-n pace ! 
De acceea, vă provoc 
Şi cuminţi, dar şi cu minte, 
Toţi să învârtim cuvinte ! 
Sigur că prea bine ştiu, 
Judecată pot să fiu, că mai sunt şi-alte cuvinte, 
Dar nu mi-au venit în minte 
Şi-au rămas neînvârtite. 
Scuze-mi cer ! De voi găsite 
Şi notate, în curând, 
Vor avea şi ele rând.” 
Cartea poate constitui un auxiliar didactic eficient în procesul instructiv-educativ, la 
capitolul structuri polisemantice(omonime lexicale, gramaticale, chiar contextuale), dar 
şi la figuri de stil, prin folosirea metaforelor personificatoare, metonimiei, comparaţiei 
etc.). Şi iarăşi ajungem la marele nostru hâtru din Humuleşti, prin bogâţia 
paremiologică, prin adierea apoftegmelor moralizatoare din subsidiar. 
Închei această prezentare din colţul texistenţei mele (existenţa mea ca text în 
palimpsestul livresc contemporan) cu impresii despre o carte a unei celebre doamne din 
Montreal, Canada, Melania Rusu Caragioiu, recunoscută atât în ţară, cât şi în străinătate 
pentru prodigioasa activitate, ca membră în Asociaţia Canadiană a Scriitorilor Români, 
Asociaţia Scriitorilor Români, Liga Scriitorilor Cluj, Filiala Timişoara, Cenaclul Asociaţia 
Culturală « Constantin Brâncuşi », Timişoara,  cenaclul francez »Anneau poetique », 
Montreal, Canada, , colaboratoare permanentă la revista franceză « Multivox », 
vicepreşedintă a Cenaclului Epigramiştilor  « Păstorel Teodoreanu », Montreal, Canada,  
Comitetul director probleme carte, Asociaţia Culturală Română Canada, Montreal , 
membru fondator al Cenaclului « Ars Poetica », Montreal ş.a. Răsplătită cu numeroase 
premii, printre care premiul decernat de revista « La Pologne », Varşovia, din partea 
revistei româno-canado-americane STARPRESS In 2013, 2014  şi multe alte semne de 
recunoaştere a meritelor sale, participând la Salonul de carte « Gaudeamus »-Bucureşti 
şi la Salonul internaţional de carte Montreal, prezentă în 11 antologii, dintre care 4 
bilingve, 6 plachete colective, dintre care 4 apărute în Canada, în limba franceză, în 2 
anuare în România şi în alte 5, în Comunitatea Moldavă din Quebec, autoare a multor 
cărţi de poezii pentru copii, doamna Melania Rusu Caragioiu ne-a revelat un suflet cald 
şi nobil, care a emis energie pozitivă pe tot parcursul manifestărilor evenimentului, 
molipsindu-i şi pe colegii şi prietenii prezenţi, de la discursul iniţial, foarte bogat în 
citate şi exemplificări referitoare la literatura română, prin care a realizat o fulminantă 
incursiune, până la finalul care s-a produs pe fundal muzical, dna Melania intonând un 
cântec pe care obişnuiam să-l păstrăm ca pe un foc de artificii, la o agapă. 
Aceleaşi trăiri le descrie domnia sa în cartea « Ani de Canada » (Ed. Singur, Târgovişte, 
2016), prezentându-ne câteva personalităţi de marcă ale scrisului românesc , printre 
care poeta Liuba Sârbu, ,autoare a mai multor poeme pentru copii, scrise în maniera 
ludică, dar percepute dureros de adulţi, precum  poezia « Gândul », o « meditaţie plină 
de savoare », cum o numeşte dna Melania Rusu Caragiu, din care cităm versurile : « Cu 
el mă trezesc din somn/ Tot cu el sunt pân-adorm,/ Oare eu sunt casa lui ?/Casa mare-a 
gândului ? » În aceeaşi tonalitate elegiacă se înscrie şi poezia « Nu-s vii doar viii... »care, 
spune comentariul critic, frizează antiteza, cum putem constata şi noi : »Senin e cerul/ 
şopteşte şi mă tot îndeamnă/ să-i simt căldura...dar, Mamă,/ în mine-i gerul ! ». 
Sugestivă şi temeinic gândită, chiar suferită mi-a părut sintagma « Te-ai aşezat în zidul 
firii mele », din poezia « Patimi daco-gete », amintindu-mi de mitul sacrificiului Anei, 
cea zidită pentru ca mănăstirea să dureze. Interesantă este captura sinesteziei, în 
poemul care poate fi distilat alchimic în versul « Să ascultăm o culoare », la dl Al. 
Florian Ţene, preşedintele Ligii Scriitorilor din România, « diplomat în jurnalism 
european, dânsul ne reprezintă cultura română de la înălţimea unui for internaţional », 
prezenţă  culturală ubicuă, « de o energie şi un har scriitoricesc proverbial, este întâlnit 
la conferinţe, simpozioane, prezentări, întruniri, mereu atent să răspundă chiar şi la cele 
mai umile solicitări care afluează spre ordinatorul său »,  aşa cum ni-l prezintă dna 
Melania Rusu Caragioiu. 
Evident că efortul de a  aduce în peisajul culturii contemporane fapte de limbă şi viaţă 
din diaspora nu se limitează la aceşti autori, şi nici la o simplă tragere la sorţi a unui 
fragment de text din întreaga ţesătură a unei cartografieri literare. De aceea, voi încheia 
cu o strălucită întrebare retorică, adresată tuturor conştiinţelor : « Cum ai putea oare să 
nu te simţi şi să nu fii un adevărat patriot,  când între atâtea comunităţi etnice din 
Canada, fiecare îşi poartă portul, obiceiurile, îşi respectă sărbătorile, steagul patriei sale, 
limba maternă şi toţi dau importanţă şi sărbătorii tale ? » 
Într-adevăr, cum am putea ? 
 
